Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 639/11/8803	Košice II, 12.4.2012
EEČ : 2-64-100-2012

U Z N E S E N I E

Trestná vec:	obvinený XXXXX  
Prečin:	skresľovanie údajov hospodárskej a obchodnej evidencie podľa § 259 odsek 2 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
Skutková veta:
V trestnej veci vedenej proti obvinenému XXXXX pre prečin skresľovania údajov hospodárskej a obchodnej evidencie podľa § 259 ods.1 písm.c/, ods.2 písm.b/ Tr. zákona, na tom skutkovom základe, že

	-ako konateľ XXXXX v období od XXXXX až do XXXXX neviedol podklady slúžiace na kontrolu účtovníctva.
Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Okresného riaditeľstva PZ XXXXX, obvodného oddelenia PZ XXXXX - XXXXX, sp. zn. ORP-XXXXX bolo dňa XXXXX vznesené obvinenie XXXXX pre trestný čin a na tom skutkovom základe ako je to uvedené vo výrokovej časti tohto uznesenia.

	Z vyšetrovacieho spisu bolo zistené, že obvinený XXXXX vo svojej výpovedi priznal spáchanie skutku a po príslušnom poučení  s predmetným postupom vyslovil súhlas. Spáchaním uvedeného skutku nebola spôsobená žiadna taká škoda, ktorá by bola v trestnom konaní konkretizovaná a vyčíslená.

	Z vyššie uvedeného vyplýva, že boli splnené podmienky na podmienečné zastavenie trestného stíhania  podľa § 216 ods. 1 písm. a/, b/, c/ Trestného poriadku účinného od 01.01.2006, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta, alebo aj bez takého návrhu podmienečne zastaviť trestné stíhanie, ak:
a/  vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie  bolo vykonané slobodne, vážne a zrozumiteľne,
b/ nahradil škodu, pokiaľ bola činom spôsobená alebo s poškodeným  o jej náhrade uzavrel dohodu, alebo urobil iné opatrenia na jej náhradu a 
c/ vzhľadom na osobu obvineného, s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.

	Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

	Skutok obvineného je kvalifikovaný ako trestný čin - prečin podľa § 259 ods. 1 písm. c/, ods. 2 písm. b/ Trestného zákona, u ktorého horná hranica trestnej sadzby neprevyšuje päť rokov.

	Obvinený XXXXX je z miesta trvalého bydliska hodnotený všeobecne. 

	Doposiaľ bol súdne trestaný jeden krát v  roku XXXXX

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Vzhľadom na uvedené je uznesenie o podmienečnom zastavení trestného stíhania obvineného XXXXX so skúšobnou dobou 12 (dvanásť) mesiacov v súlade so zákonom. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Pavol Zeleňák
prokurátor